stanford-oval/wikipedia huggingface dataset:
เบิร์ดกะฮาร์ท
ภาพยนตร์

เด็กหอ (2549) ฮาร์ท แสดงเป็น คุณพ่อต้น
คู่กรรม (2556) เบิร์ด แสดงเป็น หลวงชลาสินธุราช
สยามสแควร์ (2560) ฮาร์ท แสดงเป็น ดร. มานพ
Bangkok Breaking มหานครเมือง(ห)ลวง (2564) ฮาร์ท แสดงเป็น เฮียวัฒน์
เกร็ดความรู้

เบิร์ด เคยออกอัลบั้มกับเพื่อนอีก 3 คน ใช้ชื่อวงว่า ซิสเต็ม โฟร์ (System Four) มีผลงานออกมา 3 ชุด
เพลงเอื้อมดาว, รักเสมือนป่า, ที่รัก, และเพลงฝน ผู้แต่งเนื้อ คือ จักรกฤษณ์ ศรีวลี หรือ "บ๊อบ บุญหด" เจ้าของคอลัมน์ "ฟอไฟฟุดฟิดอังกฤษอเมริกัน" ในหนังสือพิมพ์เดลินิวส์ ซึ่งเป็นเพื่อนกับฮาร์ท โดยเพลงเอื้อมดาวได้รับแรงบันดาลใจจาก มาช่า วัฒนพานิช
จิรายุ ห่วงทรัพย์

| จิรายุ ห่วงทรัพย์ม> ว.ม., ป.ช. |
| --- | --- |


โฆษกประจำสำนักนายกรัฐมนตรี
อยู่ในวาระ
เริ่มดำรงตำแหน่ง  8 ตุลาคม พ.ศ. 2567 (150 วัน)
นายกรัฐมนตรี: แพทองธาร ชินวัตร
รอง: คารม พลพรกลาง ศศิกานต์ วัฒนะจันทร์ อนุกูล พฤกษานุศักดิ์
ก่อนหน้า: ตนเอง (ในฐานะปฏิบัติหน้าที่แทน)
ที่ปรึกษาของนายกรัฐมนตรี ปฏิบัติหน้าที่แทน
ดำรงตำแหน่ง 30 กันยายน พ.ศ. 2567 – 8 ตุลาคม พ.ศ. 2567 (8 วัน)
นายกรัฐมนตรี: แพทองธาร ชินวัตร
ก่อนหน้า: ชัย วัชรงค์ (โฆษก)
ถัดไป: ตนเอง (ในฐานะโฆษก)
สมาชิกสภาผู้แทนราษฎรกรุงเทพมหานคร
ดำรงตำแหน่ง 3 กรกฎาคม พ.ศ. 2554 – 20 มีนาคม พ.ศ. 2566 (11 ปี 260 วัน)
ถัดไป: พิมพ์กาญจน์ กีรติวิราปกรณ์
เขตเลือกตั้ง: เขตคลองสามวา ยกเว้น แขวงสามวาตะวันออก และ แขวงทรายกองดิน
 
ข้อมูลส่วนบุคคล
เกิด: 11 กุมภาพันธ์ พ.ศ. 2512 (56 ปี) จังหวัดพระนคร ประเทศไทย
พรรคการเมือง: เพื่อไทย (2554–ปัจจุบัน)
ลายมือชื่อ: 

จิรายุ ห่วงทรัพย์ เป็นที่ปรึกษาของนายกรัฐมนตรี และ ที่ปรึกษากองบัญชาป้องกันและบรรเทาสาธารณภัยแห่งชาติ บก.ปภ.ช โฆษกประจำสำนักนายกรัฐมนตรี ในรัฐบาลแพทองธาร ชินวัตร โฆษกศูนย์ปฏิบัติการช่วยเหลือผู้ประสบอุทกภัย วาตภัย และดินโคลนถล่ม (ศปช.) อดีตโฆษกกระทรวงกลาโหม ฝ่ายการเมือง อดีตประธานคณะกรรมาธิการ กิจการศาล องค์กรอิสระ องค์กรอัยการ รัฐวิสาหกิจ องค์การมหาชน และกองทุน สภาผู้แทนราษฎร และอดีต สมาชิกสภาผู้แทนราษฎรกรุงเทพมหานคร หลายสมัย อดีตผู้ประกาศข่าวสถานีวิทยุโทรทัศน์แห่งประเทศไทย (เอ็นบีที) สถานีโทรทัศน์ทีไอทีวี และสถานีโทรทัศน์ไอทีวี
ประวัติ

นายจิรายุ ห่วงทรัพย์ มีชื่อเล่นว่า "ยุ " เกิดเมื่อวันที่ 11 กุมภาพันธ์ พ.ศ. 2512 ที่เขตคลองสามวา (เดิมเป็นส่วนหนึ่งในเขตมีนบุรีของกรุงเทพมหานคร หรือ จังหวัดพระนคร ในขณะนั้น) จบการศึกษาชั้นมัธยมจากโรงเรียน St John's College  และจบ ปริญญาโท สาขาการบริหารสื่อสารมวลชน มหาวิทยาลัยธรรมศาสตร์ และจบออกแบบที่ University of Canberra ออสเตรเลีย
นายจิรายุเริ่มต้นงานจาก บริษัท โฆษณา เขาเป็น Creative Director และเป็นนักเขียนคำโฆษณาที่คุ้นเคย “ก็ลมมันเย็น” ต่อมานายจิรายุไปเป็นนักข่าวที่หนังสือพิมพ์ฐานเศรษฐกิจ ยุคแรก เขามีความเชี่ยวชาญเรื่อง ระบบการสื่อสาร คมนาคม มี Calln Sign ว่า HSOYY โดยนายจิรายุได้ทำงานนานถึง 8 ปี เขาเป็นนักข่าวและช่างภาพภาคสนามฝีมือดี และอยู่ในเหตุการณ์ พฤษภาทมิฬ 35 เขาเคยได้รางวัล ภาพถ่ายการสลายการชุมนุม  จากนั้น 2 ปี นายจิรายุ ย้ายไปเป็น บก.หน้า 1 นสพ.ไทยไฟแนนเชียล  ก่อนที่จะย้ายไปเป็นดีเจที่วิทยุ อสมท. FM 99 Mhz และเข้าทำงานที่สถานีโทรทัศน์ไอทีวี ตั้งแต่สถานียังไม่ออกอากาศ นายจิรายุ เริ่มต้นงาน ในตำแหน่งผู้สื่อข่าว เศรษฐกิจ ผู้สื่อข่าวเหตุการณ์ และได้เป็นผู้ประกาศข่าวเศรษฐกิจ คู่กับจิระ ห้องสำเริง และณัฏฐา โกมลวาทิน รวมถึงอ่านข่าวในรายการข่าวเช้าไอทีวี
ด้วยความชอบการ ผจญภัย นายจิรายุ ได้เลื่อนขั้นไปเป็นผู้ประกาศข่าวภาคสนามแถวหน้าของ itv ในยุคที่ itv โดดเด่นในสังคมไทย อาทิข่าว ยึดสถานทูตพม่า ,ข่าวไฟไหม้รอยัลพล่าซ่าพัทยา, ม็อบไทยซัมมิต, เหตุการณ์สังหารป่าไม้เขาใหญ่, น้ำป่าถล่มเมืองลับแล, รถไฟตกรางที่อำเภอลอง จังหวัดแพร่, เหตุการณ์ม็อบสีลม และเหตุการณ์สึนามิในภาคใต้ ฯลฯ อีกทั้งได้รับการแต่งตั้งเป็นบรรณาธิการข่าว ทางอากาศ (Sky News)
ประวัติ > บทบาท พิธีกร ผู้ประกาศข่าว

หลังการรัฐประหาร ปี 2549 จนถึงรัฐบาล พล.อ.สุรยุทธ์ จุลานนท์ ในปี 2550 เกิดวิกฤติ ITV จน สถานีโทรทัศน์ไอทีวี เปลี่ยนเป็นสถานีโทรทัศน์ทีไอทีวี ต่อมาแปรสภาพเป็นสถานีโทรทัศน์ไทยพีบีเอส นายจิรายุ ปฏิเสธที่จะทำงาน กับ TPBS จนกระทั่งในปี 2551 นายสมัคร สุนทรเวช เป็นนายกรัฐมนตรี ได้มีการเปลี่ยนแปลงสถานีวิทยุโทรทัศน์แห่งประเทศไทย (ช่อง 11 กรมประชาสัมพันธ์) มา เป็นสถานีวิทยุโทรทัศน์แห่งประเทศไทย (NBT) ในสมัยที่จักรภพ เพ็ญแข เป็นรัฐมนตรีประจำสำนักนายกรัฐมนตรี และให้ทีมงาน ITV เดิมที่ไม่ไปทำงานกับ TPBS เข้ามาบริหารงาน
นายจิรายุ ได้รับการชักชวน จาก นายฉัตรชัย ตะวันธรงค์ (ผอ.ไทยรัฐทีวี 2560) นายจิรายุ จึงไปเป็นผู้ประกาศข่าวที่เอ็นบีที พร้อมกับผู้ประกาศข่าวอีกหลายคน อาทิ ปนัดดา วงศ์ผู้ดี, ตวงพร อัศววิไล และจอม เพชรประดับ เป็นต้น
ในปี 2552 ในยุคนายอภิสิทธิ์ เป็นนายกรัฐมนตรี เอ็นบีที ถูกเปลี่ยนกลับมาเป็นสถานีวิทยุโทรทัศน์แห่งประเทศไทย (สทท.) ในสมัยที่สาทิตย์ วงศ์หนองเตย เป็นรัฐมนตรีประจำสำนักนายกรัฐมนตรี โดยใช้สัญลักษณ์ ใหม่เป็นรูปแบบปัจจุบันซึ่งมีชื่อเรียกติดปากว่า "หอยสีม่วง" นายจิรายุถูกปลดออกตั้งแต่วันที่ 1 มีนาคม พ.ศ. 2552 พร้อมกับ ปนัดดา วงศ์ผู้ดี, ตวงพร อัศววิไล และจอม เพชรประดับ ด้วยเหตุที่พวกเขาประกาศข่าว อยู่ในช่วงเวลาที่พันธมิตรประชาชนเพื่อประชาธิปไตยบุกยึดสถานีวิทยุโทรทัศน์แห่งประเทศไทย
ประวัติ > บทบาททางการเมือง

นายจิรายุจึงตัดสินใจลงเล่นการเมืองโดยเข้าร่วมเป็นคณะทำงานโฆษกพรรคเพื่อไทย
และในการเลือกตั้งปี 2554 นายจิรายุ ได้ลงสมัครรับเลือกตั้งสมาชิกสภาผู้แทนราษฎรกรุงเทพมหานคร เขต 18 (เขตคลองสามวา) โดยสามารถเอาชนะคู่แข่งจากพรรคประชาธิปัตย์ ซึ่งเป็น ส.ส.หลายสมัย อย่างนายสมัย เจริญช่าง และการเลือกตั้งครั้งล่าล่าสุดเมื่อวันที่ 24 มีนาคม พ.ศ. 2562 นายจิรายุ ยังรักษาแชมป์ไว้ได้สำเร็จ เอาชนะคู่แข่งจากพรรคพลังประชารัฐ อดีตสมาชิกพรรคประชาธิปัตย์ ในเขตเลือกตั้งที่ 16 คลองสามวา กรุงเทพมหานคร
ในวงการการเมือง นายจิรายุ เป็นนักตีแผ่ทางสังคมหลายเรื่อง ทั้ง การเปิดโปงทุจริต โครงการชุมชนพอเพียง, การจัดซื้อรถและเรือดับเพลิง และที่โด่งดัง คือ การตรวจสอบ กล้องดัมมี่ CCTV ของ กทม. และสนามฟุตซอล ที่หนองจอก
ในการยึดอำนาจปฏิวัติ ของ พล.อ.ประยุทธ์ จันทร์โอชา ผบ.ทบ. ในวันที่ 22 พฤษภาคม พ.ศ. 2557 นายจิรายุ ห่วงทรัพย์ ได้ถูกคณะรักษาความสงบแห่งชาติ หรือ คสช. ให้ไปรายงานตัวตามประกาศฉบับที่ 14/2557 และถูกควบคุมตัวโดยทหารติดอาวุธ และนำไปควบคุมตัวไว้ในค่ายทหารแห่งหนึ่งที่จังหวัดสระบุรี โดยไม่ให้ติดต่อสื่อสารหรือเข้าเยี่ยมแต่อย่างใด
ประวัติ > ความรู้ความสามารถด้านยานยนต์

ในด้านความรู้ความสามารถ นอกจากจะชอบการแข่งขันรถยนต์เป็นชีวิตจิตใจแล้ว เขายังเป็นผู้ที่มีความรู้ความสามารถเกี่ยวกับอุตสาหกรรมยานยนต์ และเป็นผู้สะสมป้ายทะเบียนรถยนต์ต่างประเทศมากที่สุดในประเทศไทย อีกทั้งยังเป็นนักแข่งรถยนต์ ทั้งทางเรียบ และทางฝุ่น และผู้จัดการแข่งขันรถยนต์ หลากหลายรายการ อาทิ OFFROAD TROPHY
เขาเคยประสบอุบัติเหตุจากรถคว่ำถึงสองครั้งในการแข่งขันรถยนต์ ครอสคันทรี่ชิงแชมป์ประเทศไทยฯ ภายใต้สังกัดทีมโตโยต้า ในปี 2543 และในปี 2544 นายจิรายุ คว้าตำแหน่งชนะเลิศในการแข่งขัน มีเดียชาเร้นท์ เรซซิ่ง ที่กรุงมะนิลา ประเทศฟิลิปปินส์ และแชมป์ประหยัดนำมันรถยนต์สโกด้า และยังได้รับรางวัลจากการแข่งขันอีกจำนวนมาก จนติดทำเนียบนักแข่งระดับประเทศของ รยสท.
เขาเคยได้รับทุนไปฝึกอบรมการขับรถภายใต้สถานการณ์จาก สำนักรอดฮอลเทคนิเชียลของ FBI สหรัฐอเมริกา ที่รัฐเนวาดา ในปี 2538 และยังเป็นผู้บุกเบิกในการเดินทางในอินโดจีน ด้วยรถยนต์เคยเดินทางสำรวจเส้นทางไปยังเมืองมัณฑะเลย์และถูกกักขังบริเวณที่เมืองเชียงตุงพม่าในปี 2537
ในงานการทดสอบรถยนต์ จิรายุเดินทางไปทดสอบรถยนต์ที่ประเทศอเมริกา, ออสเตรเลีย, ทัสมาเนีย, สวีเดน, นอร์เวย์, เบลเยี่ยม, เยอรมนี, สเปน, โปรตุเกส, ฝรั่งเศส, อิตาลี, อังกฤษ, สวิตเซอร์แลนด์, ญี่ปุ่น, UAE, เกาหลีใต้, ฟิลิปปินส์, อินโดนีเซีย, บรูไน ฯลฯ
ประวัติการทำงานด้านสื่อสารมวลชน

ก๊อปปี้ ไรท์เตอร์ บจ.ทีเอสเคบรอดคาสติ้ง
ครีเอทีฟ ไดเร็คเตอร์ บจ.ทีเอสเคบรอดคาสติ้ง
ผู้สื่อข่าว เศรษฐกิจ, นสพ.ไทยไฟแนนลเชียล, นสพ.ข่าวหุ้น, นสพ.ฐานเศรษฐกิจ (รางวัลภาพถ่ายเหตุการณ์พฤษภาทมิฬ)
ดีเจวิทยุ อสมท เอฟเอ็ม 99
ผู้ประกาศข่าวเศรษฐกิจ สถานีโทรทัศน์ไอทีวี
ผู้ประกาศข่าวกีฬา สถานีโทรทัศน์ไอทีวี
ผู้ประกาศข่าวเหตุการณ์ สถานีโทรทัศน์ไอทีวี (สึนามิ, เครื่องบินตก, ม็อบไทยซัมมิท, ม็อบมือถือ, น้ำท่วม ฯลฯ)
บรรณาธิการข่าว สถานีโทรทัศน์ทีไอทีวี
ผู้ประกาศข่าวสกายนิวส์ สถานีโทรทัศน์ทีไอทีวี
พิธีกรรายการออโต้แจม ทางไอทีวี
พิธีกรรายการไปใหนไปกัน ทางไอทีวี
ผู้ประกาศข่าว สถานีวิทยุโทรทัศน์แห่งประเทศไทย (เอ็นบีที)
ดีเจวิทยุเอฟเอ็ม 89.5
คอลัมนิสต์ นสพ.สยามธุรกิจ
คอลัมนิสต์ นสพ.สร้างชาติ
คอลัมนิสต์ นสพ.ธุรกิจภาคเหนือ
คอลัมนิสต์ นิตยสารวอยซ์
คอลัมนิสต์ นิตยสารซีแม็กซ์คาร์
พิธีกรรายการ ขับปลอดภัย ทางช่อง 7
พิธีกรรายการ บางกอกออโต้แจม ทางช่อง 9
พิธีกรรายการ แม็กซ์มอเตอร์สปอร์ต ทางเอ็นบีที
พิธีกรรายการ ประเทศไทยก็ของเรา ทางสถานีประชาชน
พิธีกรรายการ การเมืองเรื่องจริง ทางสถานีประชาชน
พิธีกรรายการ รู้ทันอภิสิทธิ์ คิดทันกัน ทางสถานีประชาชน
พิธีกรรายการ ดับเครื่องชน ทางเอเชียอัปเดต (คู่กับ การุณ โหสกุล ภายหลังจิรายุดำเนินรายการด้วยตนเองจนกระทั่งลาออกไปลงสมัครสมาชิกสภาผู้แทนราษฎร)
ผู้บรรยายกีฬา มอเตอร์สปอร์ต, แข่งขันเรือ, ฟุตบอล ฯลฯ
พิธีกร รายการ 1 ล้านไมล์ไปกับ จิรายุ ห่วงทรัพย์ ทาง วอยซ์ทีวี
ประวัติการทำงานสังคม/รางวัล

อุปนายกสมาคมผู้สื่อข่าวรถยนต์และรถจักรยานยนต์ไทย 2 สมัย
กรรมการ ราชยานยนต์สมาคมแห่งประเทศไทยในพระบรมณราชูปถัมป์ (รยสท)
รางวัล "พระกินรี "คนดีของแผ่นดิน สาขา ผู้ทำคุณประโยชน์ต่อสังคมและประเทศชาติ 2565
(สมเด็จพระญาณสังวร สมเด็จพระสังฆราช สกลมหาสังฆปริณายก ประทานตราสัญลักษณ์พระนามย่อ บนโล่ห์รางวัล)
ประวัติการทำงานสังคม/รางวัล > ผลงานทางการเมืองที่สำคัญ

ตรวจสอบทุจริต​ที่สำคัญ ของรัฐบาลนายอภิสิทธิ์ ​เวชชาชีวะ (​2552-54)
ตรวจสอบทุจริตในโครงการชุมชนพอเพียง (2552-54)
เปิดโปง​ทุจริต​ กล้อง​ ดัมมี่ CCTV​ กทม​ ที่โด่งดัง (2555)
ตรวจสอบทุจริต​ กคช นำไปสู่การ​ฟ้องร้อง​ต่อ​ปปช. (2562-64)
ตรวจสอบทุจริต​ องค์​การสะพานปลา (2563)
ตรวจ​สอบ​ทุจริต​ องค์การสวนสัตว์ (​2564)
ตรวจสอบทุจริต​ การนิคมอุตสาหกรรม​ฯ (2564)
ตรวจสอบทุจริต​ กระทรวง​ทรัพยากรธรรมชาติ​และสิ่งแวดล้อม​ (2564-65)
เปิดโปงทุจริต​ การประมูลรถไฟฟ้าสายสีส้ม (2564)
เปิดโปง​ ความไม่ชอบมาพากล​ กรณีท่อก๊าช ปตท​ ระเบิดที่สมุทรปราการ (2564)
ตรวจสอบการทุจริต​ การใช้เงินงบประมาณแผ่นดิน​ของ​กองทุนพัฒนากีฬา (2564)
ตรวจสอบการทุจริต​ การประมูลป้ายทะเบียนของ​ ก​องทุนเพื่อความปลอดภัย​ในการใช้รถใช้ถนน​ กปถ.กรมการขนส่งทางบก (2564)
ตรวจสอบ​การทุจริต​ การทางพิเศษแห่งประเทศไทย​ กทพ.กรณี​นำที่ดินให้เอกชนใช้โดยมิชอบ (2464)
ตรวจสอบการทุจริต​ การประมูลคอมพิวเตอร์​ของ​ สนง.ประกันสังคม​ ก.แรงงาน (2564)
อภิปรายไม่ไว้วางใจ​รัฐบาล​พลเอกประยุทธ์​ ​จันทร์​โอชา​ (ครั้งที่​ 1/2563 2/2564)
ตรวจสอบการทุจริต​ ในคดี​ นายวรยุทธ​ อยู่​วิทยา​ (บอส) (​2564)
ตรวจสอบการทุจริต​ ของการไฟฟ้าฝ่ายผลืต​กรณี​ จัดซื้อปาล์ม​ (2563-64)
ตรวจสอบ คดีท่อก๊าซของ ปตท.ระเบิด
ผลงานอาจารย์
อาจารย์พิเศษ มหาวิทยาลัยสยาม
อาจารย์พิเศษ มหาวิทยาลัยธรรมศาสตร์
อาจารย์พิเศษ คณะนิเทศศาสตร์ มหาวิทยาลัยเซนต์จอห์น
ประวัติการทำงานสังคม/รางวัล > ประสบการณ์ทางการเมือง

คณะทำงานโฆษกพรรคเพื่อไทย ( 2550)
รองโฆษกพรรคเพื่อไทย (2551-2552)
คณะทำงานรองประธานสภาผู้แทนราษฎรคนที่ 1 (นายสามารถ แก้วมีชัย) (2551)
ที่ปรึกษาประธานกรรมาธิการการทหาร  (2552)
กรรมาธิการวิสามัญพิจารณาร่าง พรบฯ
โฆษกกรรมาธิการวิสามัญพิจารณาร่าง พรบ.งานทำที่บ้าน สภาฯ
โฆษก สำนักงานปราบโกง สปก.401 พรรคเพื่อไทย
ที่ปรึกษาคณะกรรมาธิการการทหาร
กรรมาธิการพาณิชย์และทรัพย์สินทางปัญญา สภาฯ (2554-57)
รองประธาน คณะกรรมาธิการกิจการองค์กรตามรัฐธรรมนูญ รัฐวิสาหกิจ องค์กรการมหาชน และกองทุน สภาฯ (2554-57)
กรรมาธิการการกฎหมาย การยุติธรรมและสิทธิมนุษยชน สภาฯ (2554-57)
คณะกรรมการสถานีโทรทัศน์วิทยุรัฐสภา (2556)
คณะกรรมการประสานงานพรรคร่วมรัฐบาล วิปรัฐบาล (2554-2557)
รองประธานกรรมาธิการวิสามัญคนที่ 1 เพื่อตรวจสอบข้อเท็จจริงกรณีกล้องซีซีทีวีของกรุงเทพมหานคร (2554)
กรรมาธิการวิสามัญจัดตั้งกรมฝนหลวงและการบินเกษตร (2553)
กรรมาธิการวิสามัญ พรบ.ศุลกากร (2555)
กรรมาธิการวิสามัญ พรบ.เวนคืนอสังหาริมทรัพย์ (2555)
รองประธานกรรมาธิการวิสามัญ รถไฟฟ้าสายสีชมพู (2556)
ประธานสภาวัฒนธรรม 3 สมัย (2554-ปัจจุบัน)
รองประธานคณะกรรมาธิการพิจารณาศึกษาการขุด คลองไทย (2563)
รองประธานคณะกรรมการวิสามัญ​ พรบ.งบประมาณ​ 2565
กรรมการและเลขานุการ​ สภามิตรภาพ​ไทย-เบลเยี่ยม​ชุดปัจจุบัน​ (2565)
รองเลขาธิการ พรรคเพื่อไทย (2562-64)
สมาชิกสภาผู้แทนราษฏร​ กรุงเทพมหานคร​ 3 สมัย (2565)
ประธานคณะกรรมาธิการ กิจการศาล องค์กรอิสระ องค์กรอัยการ รัฐวิสาหกิจ องค์การมหาชน กองทุน (2562-2566)
โฆษกกระทรวงกลาโหม ฝ่ายการเมือง (3 ตุลาคม 2566- 3 กันยายน 2567 )
ที่ปรึกษาของนายกรัฐมนตรี ด้านการประชาสัมพันธ์  (แพทองธาร ชินวัตร)
โฆษกประจําสำนักนายกรัฐมนตรี สํานักนายกรัฐมนตรี
โฆษกศูนย์ปฏิบัติการช่วยเหลือผู้ประสบอุทกภัย วาตภัย และดินโคลนถล่ม
ประวัติการทำงานสังคม/รางวัล > ประสบการณ์ทางการเมือง > การฝึกอบรม

พ.ศ. 2554 หลักสูตร การเมืองและการปกครองในระบอบประชาธิปไตยสำหรับนักบริหารระดับสูง รุ่นที่16 (ปปร.16) สถาบันพระปกเกล้า 
 (​เพื่อนร่วมรุ่น​ อาทิ​ พลเอกชัยชาญ ​ช้างมงคล​ รัฐมนตรีช่วยว่าการกระทรวงกลาโหม​ (2565) นายฉัตรชัย​ พรหมเลิศ​ ปลัดกระทรวงมหาดไทย ​ เป็นต้น)
พ.ศ. 2558 หลักสูตร ผู้บริหารการเมืองและการเลือกตั้งระดับสูงรุ่น6 (พตส.6) สถาบันพัฒนาการเมืองและการเลือกตั้ง กกต.
พ.ศ. 2559 หลักสูตรผู้บริหารระดับสูงด้านการบริหารเมือง รุ่น1 (ผู้นำเมืองรุ่นที่1)
พ.ศ. 2559 หลักสูตรประกาศนียบัตรชั้นสูงการเสริมสร้างสังคมสันติสุข สถาบันพระปกเกล้า รุ่นที่ 8 (4ส8) ​
พ.ศ. 2560 หลักสูตรผู้บริหารระดับสูงด้านการบริหารพัฒนาเมืองรุ่นที่6 (มหานคร6)
พ.ศ. 2563 หลักสูตร การบริหารเศรษฐกิจสาธารณะสำหรับนักบริหารระดับสูง รุ่นที่ 19 สถาบันพระปกเกล้า​
พ.ศ. 2565 หลักสูตร​ วิทยาการเกษตรระดับสูง​รุ่นที่ 1​ (วกส1)
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
ทวี สุระบาล

| ทวี สุระบาลม> ป.ช., ม.ว.ม. |
| --- | --- |
ทวี ใน พ.ศ. 2561

สมาชิกสภาผู้แทนราษฎรจังหวัดตรัง
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566 (1 ปี 297 วัน)
ก่อนหน้า: สาทิตย์ วงศ์หนองเตย
คะแนนเสียง: 63,185 (64.03%)
ดำรงตำแหน่ง 24 กรกฎาคม พ.ศ. 2531 – 5 มกราคม พ.ศ. 2548
ก่อนหน้า: วิเชียร คันฉ่อง
ถัดไป: สาทิตย์ วงศ์หนองเตย
 
ข้อมูลส่วนบุคคล
เกิด: 15 สิงหาคม พ.ศ. 2491 (76 ปี) อำเภอห้วยยอด จังหวัดตรัง
พรรคการเมือง: พลังประชารัฐ (2561–ปัจจุบัน)
การเข้าร่วม พรรคการเมืองอื่น: ชาติไทย (2517–2530)   ประชาธิปัตย์ (2530–2547)  ไทยรักไทย (2547–2550)   เพื่อแผ่นดิน (2550)   พลังประชาชน (2550–2551)   เพื่อไทย (2552–2561)
คู่สมรส: ณิชาพัฒน์ สุระบาล
ชื่อเล่น: ปั๊บ

ทวี สุระบาล (เกิด 15 สิงหาคม พ.ศ. 2491) สมาชิกสภาผู้แทนราษฎรจังหวัดตรัง อดีตกรรมการผู้ช่วยรัฐมนตรีประจำสำนักนายกรัฐมนตรี ในรัฐบาลพลเอก ประยุทธ์ จันทร์โอชา และอดีตสมาชิกสภาผู้แทนราษฎร แบบบัญชีรายชื่อ ปัจจุบันสังกัดพรรคพลังประชารัฐ
ประวัติ

ทวี เกิดเมื่อวันที่ 15 สิงหาคม พ.ศ. 2491 ที่อำเภอห้วยยอด จังหวัดตรัง เป็นบุตรของนายเจตน์ นางชูชีพ สุระบาล ด้านครอบครัวสมรสกับนางณิชาพัฒน์ สุระบาล มีบุตร 3 คน ประกอบด้วย สุวิชาณ สุระบาล, พรหมกรณ์ สุระบาลธนวัชร์ และอิสรีย์ สุระบาลธนวัชร์
สำเร็จการศึกษา บริหารธุรกิจบัณฑิต จากBanaras Hindu University ประเทศอินเดีย และรัฐประศาสนศาสตรมหาบัณฑิต สถาบันบัณฑิตพัฒนบริหารศาสตร์
งานการเมือง

ทวี มีอาชีพเป็นนักธุรกิจ และสมาชิกสภาจังหวัด ใน พ.ศ. 2528 ตามลำดับ ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ในพ.ศ. 2529 สังกัดพรรคชาติไทย แต่ได้รับเลือกตั้งในครั้งถัดมา (พ.ศ. 2531) ในสังกัดพรรคประชาธิปัตย์ และได้รับเลือกเรื่อยมาจนถึงพ.ศ. 2548 แต่ในครั้งนั้นได้ย้ายมาลงสมัครรับเลือกตั้งในระบบบัญชีรายชื่อและได้รับเลือกตั้งเป็นสมัยที่ 7
พ.ศ. 2550 ทวี ลงสมัครรับเลือกตั้งในระบบสัดส่วน กลุ่มจังหวัดที่ 8 ลำดับที่ 2 สังกัดพรรคเพื่อแผ่นดิน แต่ไม่ได้รับเลือกตั้ง เนื่องจากทางพรรคได้รับเลือกตั้งเพียง 1 ที่นั่ง แต่ลาออกจากพรรคเพื่อแผ่นดิน เมื่อวันพฤหัสบดีที่ 27 ธันวาคม พ.ศ. 2550 แต่เป็นสมาชิกพรรคพลังประชาชน ในวันศุกร์ที่ 28 ธันวาคม พ.ศ. 2550 และต่อมาได้สมัครเป็นสมาชิกพรรคเพื่อไทยในเวลาต่อมา และในปี 2562 เขาลงสมัครรับเลือกตั้ง สส.แบบบัญชีรายชื่อ สังกัดพรรคพลังประชารัฐ ลำดับที่ 46 แต่ไม่ได้รับเลือกตั้ง
ในเดือนสิงหาคม พ.ศ. 2562 ทวี สุระบาล ได้รับแต่งตั้งให้ดำรงตำแหน่งกรรมการผู้ช่วยรัฐมนตรีประจำสำนักนายกรัฐมนตรี
ในพ.ศ. 2566 ทวี ลงสมัครรับเลือกตั้งสมาชิกสภาผู้แทนราษฎรอีกครั้งในสังกัดพรรคพลังประชารัฐ และเอาชนะคู่แข่งอย่างสาทิตย์ วงศ์หนองเตย ไปด้วยคะแนนกว่า 63,185 คะแนน ถือเป็นอันดับ 1 ของประเทศไทยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
งานการเมือง > สมาชิกสภาผู้แทนราษฎร

ทวี สุระบาล ได้รับการเลือกตั้งเป็นสมาชิกสภาผู้แทนราษฎรมาแล้ว 8 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดตรัง สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดตรัง สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดตรัง สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดตรัง สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดตรัง สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดตรัง สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดตรัง สังกัดพรรคพลังประชารัฐ
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
ตำหนิในงานเชื่อม

ตำหนิในงานเชื่อม (อังกฤษ: welding defect) คือรอยบกพร่อง (flaw) ของวัสดุที่เกิดขึ้นจากกระบวนการเชื่อมซึ่งมีความหลากหลาย ประเภทของรอยความไม่สมบูรณ์ในงานเชื่อมมีการระบุไว้ในมาตรฐาน ISO 6520 และระบุเกณฑ์การยอมรับความไม่สมบูรณ์เหล่านี้ไว้ในมาตรฐาน ISO 5817 และ ISO 10042 น
สาเหตุหลักของรอยบกพร่อง

สมาคมวิศวกรรมเครื่องกล สหรัฐอเมริกา(ASME) แยกย่อยรอยบกพร่องในงานเชื่อมตามสาเหตุ ได้เป็น 45% มาจากการปรับตั้งค่าของกระบวนการเชื่อมไม่เหมาะสม 32% มาจากความผิดพลาดของผู้ปฏิบัติงาน 12% มาจากการใช้เทคนิควิธีการที่ไม่ถูกต้อง 10% มาจากการเลือกใช้ลวดเชื่อมไม่เหมาะสม และ 5% มาจากการเตรียมรอยต่อก่อนการเชื่อมที่ไม่ดีพอ
สาเหตุหลักของรอยบกพร่อง > ความเค้นตกค้าง (Residual stresses)

ขนาดของความเค้นที่เกิดขึ้นในงานเชื่อมสามารถคำนวณอย่างคร่าว ๆ ได้โดยความเค้นมีค่าดังต่อไปนี้
โดยที่ E คือ ค่า มอดูลัสของยัง α คือสัมประสิทธ์การขยายตัวทางความร้อน และ ΔT คือผลต่างของอุณหภูมิ ในการเชื่อมเหล็กกล้า ความเค้นที่คำนวณได้จากวิธีการดังกล่าวนี้คิดเป็นประมาณ 3.5 GPa (510 ksi)
ประเภท > รอยแตกร้าวที่หน้า (Cracks) > การแตกร้าวจากสะเก็ดรอยอาร์ค (Arc strike cracking)

สะเก็ดรอยอาร์ค (Arc strike cracking) นี้เกิดขึ้นเพราะบริเวณเฉพาะที่ใด ๆ ของผิวงานได้รับความร้อนสูงกว่าระดับอุณหภูมิวิกฤติของวัสดุนั้น ๆ จากนั้นเกิดการเย็นตัวลงอย่างรวดเร็วทำให้เกิดโครงสร้างมาร์เทนไซต์ในเนื้อวัสดุ ซึ่งมีความแข็งและเปราะ เป็นสาเหตุนำไปสู่ความเสี่ยงต่อการเกิดการแตกร้าวระดับจุลภาค โดยทั่วไปถ้าสะเก็ดรอยอาร์คนี้ไปเกิดขึ้นหรือตกลงไปในแนวเชื่อมมักจะไม่สร้างปัญหา แต่ถ้าหากสะเก็ดกระเด็นไปตกนอกแนวเชื่อม อาจก่อให้เกิดปัญหาได้ ทำโดยการเชื่อมทับหรือการทำกระบวนการทางความร้อนหลังการเชื่อมจะแก้ปัญหานี้ได้ ตัวอย่างการกระบวนการทางความร้อนได้แก่ การให้ความร้อนจากหัวทอร์ชการเชื่อมออกซิเจนจากนั้นทำให้บริเวณที่นั้นเย็นตัวอย่างช้า ๆ
ประเภท > รอยแตกร้าวที่หน้า (Cracks) > การแตกร้าวเย็น (Cold cracking)

ความเค้นตกค้างทำให้ความแข็งแรงของวัสดุลดลงได้ และทำให้เกิดความเสียหายโดยการแตกร้าวเย็น (Cold cracking) ได้ การแตกร้าวเย็นนี้เกิดขึ้นกับเฉพาะโลหะกลุ่มเหล็กกล้า มีความสัมพันธ์โดยตรงกับการเกิดโครงสร้างมาร์เทนไซต์ในเนื้อวัสดุเนื่องจากอัตราการเย็นตัวของแนวเชื่อม การแตกร้าวจะเกิดขึ้นที่บริเวณกระทบร้อน หรือบริเวณรอบ ๆ แนวเชื่อมที่เนื้อวัสดุเกิดการเปลี่ยนแปลงโครงสร้างทางจุลภาคอันเนื่องมาจากความร้อนจากกระบวนการเชื่อม การจำกัดปริมาณความร้อนที่เข้าสู่ชิ้นงาน จะทำให้ความเค้นตกค้างเกิดขึ้นน้อยลงและเกิดการบิดเสียรูปน้อยลง การวางลำดับกระบวนการเชื่อมเป็นเทคนิคหนึ่งที่ทำให้ความร้อนเข้าสู่ชิ้นงานน้อยลง เช่น การเชื่อมเป็นช่วง ๆ แทนการเชื่อมต่อเนื่องตลอดความยาวของชิ้น
การแตกร้าวเย็นจะเกิดขึ้นเมื่อมีองค์ประกอบความเสี่ยงเหล่านี้เกิดขึ้นพร้อมกัน:


[ต้องการอ้างอิง]
โครงสร้างจุลภาคมีความไวต่อการแตกร้าวร้อน เช่นโครงสร้างแบบมาร์เทนไซต์
มีอะตอมไฮโดรเจนแทรกตัวอยู่ในเนื้อวัสดุ
อุณหภูมิขณะที่วัสดุนั้น ๆ ถูกใช้งาน เช่น ในช่วง -100 ถึง 100 °F
ความเค้นตกค้างที่มีปริมาณมาก
การจำกัด หรือกำจัดปัจจัยเสี่ยงดังกล่าว แม้เพียงหนึ่งปัจจัย เพื่อให้ปัจจัยไม่ครบ 4 ปัจจัย ทำให้ไม่เกิดการแตกร้าวเย็น
ประเภท > รอยแตกร้าวที่หน้า (Cracks) > การแตกร้าวแบบแครเตอร์ (Crater crack)

การแตกร้าวแบบแครเตอร์ (Crater Crack) เกิดขึ้นจุดกึ่งกลางของบ่อหลอมของเนื้อเชื่อมเกิดรูและไม่ถูกเติมเนื้อเชื่อมลงไปให้เต็ม ก่อนที่จะหยุดให้ความร้อน หรือดับเปลวอาร์ค จากนั้นบริเวณรอบ ๆ ของจุดศูนย์กลางบ่อหลอมเย็นตัวลงอย่างรวดเร็วเมื่อเทียบกับจุดศูนย์กลางบ่อหลอม การเย็นตัวอย่างที่แตกต่างกันนี้ หากมีความแตกต่าง และเย็นตัวอย่างรวดเร็วมากเพียงพอ ทำให้เกิดความเค้นซึ่งก่อให้เกิดการแตกร้าวในรูปแบบตามยาว ตามขวาง และตามแนวรัศมี แบบใดแบบหนึ่ง หรือเกิดร่วมกัน รอบ ๆ จุดศูนย์กลางบ่อหลอมที่เกิดแครเตอร์ได้
ประเภท > รอยแตกร้าวที่หน้า (Cracks) > การแตกร้าวแบบ Hat (Hat crack)

รอยแตกร้าว Hat เป็นรอยแตกร้าวที่เมื่อนำแนวเชื่อมมาตัดขวาง แล้วมองไปที่ภาพตัดขวางนั้น รอยแตกจะเป็นลักษณะเหมือนหมวกปีก รอยแตกนี้เริ่มต้นที่ขอบบ่อหลอม แล้วลามเข้าสู่เนื้อเชื่อมด้านใน สาเหตุหลักคือศักย์ไฟฟ้าขณะเชื่อมสูงเกินไป หรือการเดินแนวเชื่อมช้าเกินไป
ประเภท > รอยแตกร้าวที่หน้า (Cracks) > การแตกร้าวร้อน (Hot cracking)

การแตกร้าวร้อน (Hot Cracking) หรือการแตกร้าวขณะกำลังแข็งตัว (Solidification Cracking) เกิดขึ้นได้กับการเชื่อมโลหะทุกชนิด  เกิดขึ้นในบริเวณบ่อหลอม การลดระดับ การจับยึด ตรึง หรือให้แรงจากภายนอกแก่วัสดุขณะเชื่อมที่ทำให้เกิดความเค้นขณะวัสดุขยายตัวเนื่องจากความร้อน จะทำให้แนวเชื่อมเกิดการแตกร้าวร้อนน้อยลง นอกจากนี้ ยังมีอีกหลายปัจจัยที่ทำให้เกิดความเสี่ยงต่อการแตกร้าวร้อน เช่น การเลือกใช้ลวดเชื่อมไม่เหมาะสม กระแสไฟฟ้าขณะเชื่อมที่สูงเกินไป การออกแบบรอยต่อการเชื่อมที่ไม่เหมาะสม การเจือปนจากธาตุที่มีจุดหลอมเหลวต่ำ เช่น กำมะถัน และฟอสฟอรัส การให้ความร้อนก่อนการเชื่อมแก่ชิ้นงานไม่เพียงพอ การเดินแนวเชื่อมที่เร็วเกินไป ระยะอาร์คที่มากเกินไป เป็นต้น
ประเภท > รอยแตกร้าวที่หน้า (Cracks) > การแตกร้าวใต้แนวเชื่อม (Underbead crack)

รอยแตกร้าวใต้แนวเชื่อม หรือ รอยแตกร้าวบริเวณกระทบร้อน (heat-affected zone (HAZ) crack) คือรอยแตกร้าวที่เกิดขึ้นจาก ณ ตำแหน่งใกล้ๆ กับเส้นรอยต่อระหว่างบ่อหลอม ใต้แนวเชื่อม เกิดขึ้นในการเชื่อมโลหะเจือต่ำ และโลหะเจือสูง  สาเหตุของการเกิดรอยแตกร้าวนี้ยังไม่เป็นที่ชัดเจน แต่เป็นที่รับรู้ว่ารอยแตกร้าวนี้มีการละลายของอะตอมไฮโดรเจนอยู่ และปัจจัยอื่นที่มีผล ที่ทำให้เกิดการแตกร้าวนี้คือ ความเค้นภายในซึ่งเป็นผลมาจากการเย็นตัว การหดตัวที่ไม่สมดุลกันระหว่างเนื้อวัสดุและบ่อหลอม ความเค้นที่มีอยู่แล้วภายในตัวเนื้อวัสดุเอง ความเค้นที่เกิดจากการก่อตัวของโครงสร้างมาร์เทนไซต์ และความเค้นที่เกิดจากการรวมตัวของไฮโดรเจนในเนื้อวัสดุ
ประเภท > รอยแตกร้าวที่หน้า (Cracks) > การแตกร้าวแนวยาว (Longitudinal crack)

รอยแตกร้าวแนวแนวยาววางไปในทางเดียวกับกับความยาวของแนวเชื่อม แบ่งออกเป็น 3 แบบ คือ check root และ full centerline
รอยแตกร้าวตามยาวแบบ check สามารถมองเห็นได้ที่ผิวและมีบางส่วนของรอยแตกร้าวยาวเข้าไปในเนื้อเชื่อม รอยแตกร้าวนี้เกิดจากความเค้นที่เกิดจากการหดตัวของเนื้อวัสดุ หรือเกิดการแตกตามกลไกของการแตกร้าวร้อน
รอยแตกร้าวตามยาวแบบ root เริ่มต้นจากราก หรือส่วนใต้ล่างสุดของแนวเชื่อม แล้วลามเข้าสู่เนื้อเชื่อม เป็นรอยแตกร้าวตามยาวที่พบมากที่สุด เป็นผลมาจากแนวเชื่อมที่มีขนาดเล็กของแนวเชื่อมชั้นแรก หากมีการเชื่อมแนวต่อ ๆ มาทับลงไป รอยแตกร้าวนี้สามารถลุกลามออกมาจากชั้นล่างจนถึงชั้นบนสุดของแนวเชื่อม เกิดเป็นรอยแตกร้าวแบบ full centerline
ประเภท > รอยแตกร้าวที่หน้า (Cracks) > การแตกร้าวเมื่อได้รับความร้อนซ้ำ (Reheat cracking)

การแตกร้าวเมื่อได้รับความร้อนซ้ำ (Reheat cracking) คือการแตกร้าวที่เกิดขึ้นกับเหล็กกล้าเจือต่ำความแข็งแรงสูง (HSLA) โดยเฉพาะอย่างยิ่งกับเหล็กกล้าที่มีส่วนผสมของ โครเมียม โมลิบดินัม และ วานาเดียม การแตกร้าวเกิดขึ้นระหว่างการปรับปรุงคุณสมบัติของโลหะด้วยกระบวนการความร้อนหลังการเชื่อมเสร็จ (Post weld heat treat, PWHT) นอกจากนี้การแตกร้าวเมื่อได้รับความร้อนซ้ำ ยังเกิดขึ้นกับเหล็กกล้าไร้สนิมกลุ่มออสเทนนิติกด้วย สาเหตุเป็นเพราะวัสดุกลุ่มนี้มีคุณสมบัติเรื่องความเหนียวที่อุณหภูมิสูง (creep ductility) ไม่ดีในบริเวณกระทบร้อน (HAZ) หากมีรอยตำหนิ รอยบาก ในบริเวณ HAZ ที่มีคุณสมบัติดังกล่าวไม่ดี รอยตำหนิจะกลายเป็นเป็นจุดกำเนิดของรอยแตก การหลีกเลี่ยงปัญหานี้ในกระบวนการให้ความร้อนหลังการเชื่อม ทำโดยการให้ความร้อนแก่วัสดุด้วยอุณหภูมิไม่สูงมากเป็นระยะเวลาหนึ่ง จากนั้นเพิ่มความร้อนอย่างรวดเร็ว จนวัสดุมีอุณหภูมิสูง เพื่อหลีกเลี่ยงช่วงอุณหูมิวิกฤติ โดยให้วัสดุสัมผัสช่วงอุณหภูมิวิกฤติในระยะเวลาสั้นที่สุด
นอกจากนี้ การเจียรผิวเพื่อลดความเค้นที่หนาแน่น การเคาะคลายตัวที่ตีนแนวเชื่อมเพื่อลดความเค้นทางดึง หรือการใช้เทกนิคการเชื่อม 2 ชั้นเพื่อปรับปรุงโครงสร้างเกรนของบริเวณกระทบร้อน ก็ช่วยลดปัญหานี้
ประเภท > รอยแตกร้าวที่หน้า (Cracks) > การแตกร้าวที่รากและตีน (Root and toe cracks)

รอยแตกร้าวที่ราก เกิดขึ้นโดยแนวเชื่อมที่รากส่วนล่างสุดของการเตรียมรอยต่อของวัสดุ แล้วยาวเข้ามาสู่เนื้อเชื่อม สาเหตุมาจากกระแสไฟตอนเริ่มต้นการเชื่อมต่ำเกินไป และการเลือกใช้ขนาดและชนิดของลวดเติมอย่างไม่เหมาะสม ซึ่งทำให้เกิดการเปราะเนื่องมาจากไฮโดรเจน รอยแตกร้าวนี้สามารถป้องกันได้ด้วยการใช้กระแสเริ่มต้นที่สูง และการเลือกใช้ลวดเชื่อมที่เหมาะสม 
รอยแตกร้าวที่ตีนเกิดจากความชื้นในบริเวณที่เชื่อม เป็นรอยแตกร้าวที่ผิว สามารถหลีกเลี่ยงปัญหานี้ได้ด้วยการให้ความร้อนแก่ชิ้นงานก่อนเชื่อม และการเตรียมรอยต่อของชิ้นงานอย่างเหมาะสม